 Ọrọ yìí kò ṣẹyin bí àwọn aṣojú ìjọba àpapọ méjì kan ṣe ké gbàjare pé, orílẹ-èdè yìí nílò ìrànwọ owó ní wàrànṣesà, láti pese ohun eelo amáyédérun fún ara ìlú. Bó tílẹ jẹ pé mínísítà fún ètò ìsúná Zainab Ahmed bẹnu atẹ lu ọrọ tí gómìnà ìpínlẹ Edo sọ pé, ìjọba apapọ lọ tẹ owó tó tó ọgọta bílíọnù nàìrà lósù tó kọja. Àwọn iròyin tì ẹ leè ní ìfẹ síí: Gomina Godwin Obaseki ni owo ti wn tẹ ọhun lo jẹ kí wọn ri owó ajẹmọnú ìpínlẹ olosoosu awọn ijọba ipinlẹ pín fún wọn. Amọ Ahmed sọ pé ìjọba kan nílò láti mú àlékún bá owó àpawọlé fún ìjọba. Ìdí rèé tí BBC Yorùbá ṣe bá àwọn tí ọrọ kan ni ìjọba ìpínlẹ sọrọ, lórí ìgbáradì wọn bí owó ajẹmọnú olóṣooṣù láti ọdọ ìjọba àpapọ kò bá wọlé lásìkò tó yẹ. Bí owó ìjọba apapọ kò bá wọlé, ìpínlẹ Oyo ko le jẹ gbèsè: Àkọwé ìròyìn fun gómìnà nípínlẹ Oyo, Taiwo Adisa sàlàyé pé láti ìgbà ti gómìnà Seyi Makinde ti gorí àléfà, idá mẹrìndílọgbọn ní ètò ọrọ ajé fi rú gọgọ sí, fún ìdí èyí tipẹ tipẹ ni ìjọba ìpínlẹ Oyo ti wa wọrọkọ fi sàdá nipa ọda owo naa. Ó ní ètò ọrọ Aje jẹ ọkan pàtàkì nínú àfojúsùn onígunmẹrìn Gómínà Makinde, nítorí náà ni àwọn ṣe tí n gbé ẹru wiwo naa láti ilẹ. O ni bí owó ìjọba kò bá tilẹ wọlé, ìpínlẹ Oyo ko le jẹ gbèsè. Adisa ni tó bá ṣe díẹ sí, owó tí ìjọba àpapọ bá ń sàn yóò kan dà bi àfikún owó ni, nítorí lọwọ báyìí, ìjọba ń sapa láti jẹ ki ètò ọrọ ajé rú gọgọ sí ni, nípa dídí àwọn ọnà tí owó ìjọba ń gbà sòfò. Kótó dí pe ọdún mẹrìn yìí yoo fẹnu kọlẹ, ìdá ọgọta iyé owó tí ìjọba ìpínlẹ Oyo nílò ni yóò maa pèsè fún ara rẹ. Ọwọ ijọba apapọ kọ ni ipnilẹ Eko ti n gba owo fun ipese ohun meremere: Bákan náà ni kọmísọnà ọrọ tó n lọ ní ìpińlẹ Eko Gbenga Omotosho náà sàlàyé pé láti ilẹ ní gbogbo ènìyàn ti mọ pé ìpínlẹ Eko kìí fí owó ìjọba apapọ ṣe gbogbo ǹkan mère mère ti wọn ń rí ni ìpińlẹ Eko. Ó ni àfojú sùn Eko ni láti dàbi àwọn orílẹ-èdè tó ti tójúbọ ni àgbáyé nítori náà, wọn n lo owo orí ara ilú láti ṣe iṣẹ ribiribi ti wọn n ṣe, tí ọpọ ko si gbẹyìn nínú owó orí sísan. Omotosho ni oníruurú ètò ni ìjọba n se láti mú ǹkan dẹrun fún àwọn èlétò-ọrọ ajé tó bá fẹ dá ilé iṣẹ sílẹ, èyí sí n jẹ kí ètò ọrọ ajé gbòòrò sí ni ìpínlẹ Eko. Egbejila Fish Village: Àwọn ọlọsìn ẹja ní àwọn fi iṣẹ báńkì sílẹ wá ṣe ọsìn ẹja ni Oore ọfẹ Ọlọrun nijọba Osun fi n gbera tẹlẹ, ẹru ko ba wa: Bákan náà ni ọrọ rí ní ìpínlẹ Osun gẹgẹ bí akọwé ìròyìn Gómìnà Ismail Omipidan ṣe sọ. O ni láti ìgbà ti gómìnà Adegboyega Oyetola ti gorí oyè láti ọdún méjì sẹyìn, kò sí owó kan tó dàbí alárà tó n wá láti ọdọ ìjọba àpapọ. Ní oṣù míràn wọn kìí fí owó kankan ránṣẹ sí ìpínlẹ Osun, èyí sì tí jẹ kí a sán sòkòtò wa le láti ilẹ, a kìí dúró de owó láti ọdọ ìjọba àpapọ. Omipidan ni nítorí ìdí èyí ni a ṣe mú ètò ọrọ ajé, ibi ìgbáfẹ, wíwa kùsà, àti iṣẹ ọgbìn ni ọkúnkúndùn. O sàlàyé pé ìpińlẹ Osun yàtọ gédégédé sí àwọn ìpínlẹ tó kù láti ẹyin wá, oré ọfẹ Ọlọrun si ni ìjọba fí n gbéra, nítori náà kò sí ǹkan tó lé ṣẹlẹ tí ẹrù yóò bá ìpińlẹ Osun. Àwọn aṣojú ìjọba ni ìhà ìwọ-òòrùn Gúúsù Nàìjiríà ti ni, lábẹ àkóso bótiwùkórí, àwọn kò le jẹ òṣìṣẹ lówó oṣù kankan. : Nigeria Cash Crunch: Ọdá owó n bá ìjóba àpapọ fíra, àwọn gómìnà Yorùbá ní kò sí gìrì 